Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: és televíziózásról szóló 1996. évi I. törvény múlt év végi
Paragraph Index: 842

és televíziózásról szóló 1996. évi I. törvény múlt év végi módosításával jogszerűvé vált a tv-készülék üzemben tartási díjának adó módjára történő beszedése. [...] A törvény lehetővé teszi a televíziókészülék üzemeltetésének ellenőrzését magánlakásban, azzal a korlátozással, hogy a lakásba történő belépésre nem jogosult az adóhatóság az üzemben tartási díjfizetési kötelezettség ellenőrzése céljából, ha az ellenőrzés megkezdése előtt a díj fizetésére kötelezett a bejelentési kötelezettség teljesítését megfelelően igazolja, vagy a díjfizetési kötelezettség bejelentésének elmulasztását elismeri. Az APEH, az önkormányzati adóhatóság és a Magyar Posta — a bejelentés, az ellenőrzés vagy más adatszolgáltatás során — törvényi felhatalmazás alapján, tehát jogszerűen, és döntően az adatvédelmi követelményeknek megfelelően kezeli az üzemben tartási díjjal összefüggő adatokat. Hogy a tv-készülék üzemben tartási díjával kapcsolatos törvénymódosítás megfelel-e az alkotmányossági követelményeknek, azt az Alkotmánybíróság fogja megállapítani.” Az adóhatóságnak történő adattovábbítás jogszerűségével kapcsolatban az elmúlt évben nemcsak magánszemélyek, hanem szervezetek is érdeklődtek. Például a Központi Kárrendezési Iroda az iránt érdeklődött, hogy az APEH egyik igazgatósága kérésére — a mezőgazdasági vállalkozási támogatást igénybe vevők ellenőrzése céljából — kiadhatják-e a termőföldet árverés útján vásárolt személyekre vonatkozó adatokat. Az adatvédelmi biztos úgy foglalt állást, hogy „a témával összefüggő hatályos törvények (a tulajdonviszonyok rendezése érdekében, az állam által az állampolgárok tulajdonában igazságtalanul okozott károk részleges kárpótlásáról

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes